ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهدي الله تعالى فلا مضل له. ومن يضلل فلا هادي له. واشهد ان لا اله الا الله وحده لا شريك له
واشهد ان محمدا عبده ورسوله. اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم. وشر الامور محدثاتها وكل محدثة بدعة. وكل بدعة
ضلالة وكل ضلالة في النار. اللهم صل على محمد وعلى ال محمد كما صليت على ابراهيم وعلى ال ابراهيم ابراهيم في العالمين انك حميد مجيد. وبارك على محمد وعلى ال محمد. كما باركت على ابراهيم وعلى ال
ابراهيم في العالمين انك حميد مجيد. فان اكثر الناس يعتبرون قيمة الوظيفة في مردودها. فكلما درت الوظيفة ربحا ومردودا على صاحبها وظيفة قيمة يتنافس الناس من اجلها. واشرف الوظائف على الاطلاق
هي وظيفة الدعوة الى الله سبحانه وتعالى. فهي وظيفة الانبياء والرسل ولا يسلك هذا السبيل الا افراد من بني ادم اذا قيسوا بمجموع الادميين على وجه الارض وآآ لتعرف قصة الوظيفة
لما دنلو الانجليزي الزي وضع منهج التعليم في مصر وانتقل هذا المنهج من مصر الى سائر الدول العربية لان مصر هي التي علمت الدول العربية عن طريق الابتعاث المدرسين وغيرهم
فبدأ آآ هذا الماكر يغير في حقيقة الوظيفة اعطى اعلى راتب لمدرس اللغة الانجليزية. كان بياخد اتناشر جنيه واعطى له الحصص الاولى. مدرس اللغة العربية كان يأخز اربعة جنيهات. وحصته
عادة في اخر اليوم. سم ربطوا حصة الدين بمدرس اللغة العربية لما يكون مدرس اللغة الانجليزية بياخد اثنى عشر جنيها. هتكون ايه النتيجة ان معظم الناس يتجهون الى دراسة الانجليزية للعائد الكبير والراتب الكبير. ويتخففون من
اللغة العربية لا سيما ان الطالب في الحصص الاولى يكون نشيطا حاضر الزهن في الحصص الاخيرة يبقى عايز ينط من على السور. خلاص وصل الى درجة المدد. من هنا بدأ الناس يتنافسون. النهاردة مثلا اه يتنافس
الناس على دراسة اللغات. كانت كلية الاداب في زماني. كانت كلية من اواخر الكليات ليس لها قيمة تقريبا وكانت لسه خارجة من اسم مدرسة الالسن. ولا احد يعرف قيمتها. الان كلية الالسن من كليات القمة
التي تنافس كليات الطب والصيدلة والكلام ده. ليه؟ قال لك الدنيا تغيرت والعالم تغير ويحتاج الى لغات. آآ الكمبيوتر مسلا ده يتنافس الناس فيه ويبدعون فيه لكل ما تفوز بدقة التخصص كل
بتبقى مطلوب اكسر. فهكذا مقياس الناس. اما الذين يعيشون في الدنيا بابدانهم وينظرون الى الاخرة ببصائرهم فيعلمون ان اشرف الوظائف على الاطلاق ان تكون داعيا الى الله عز وجل. ان تدل الناس عليه
ونحن نعلم حديث النبي صلى الله عليه وسلم افترقت وتفترق هذه الامة على ثلاث وسبعين فرقة كلها في النار الا واحدة. يبقى انا عندي ثلاث وسبعون طريقا كلها تؤدي الى النار الا طريقا واحدا. فاذا
لو كنت انت هذا الحادي الذي يقف على طريق الحق ويجنب الناس هذه الطرق طرق المهالك والضلال فالنبي صلى الله عليه وسلم يقول الدال على الخير كفاعله. فكل انسان انتشلته
جذبته من هذه الطرق واوقفته على طريق الحق لك مثل اجره. فانا عايز اي انسان مغرم بلغة الحساب يعمل لي حسبة في المسألة دي. ويرى كم من العائد يعود عليه في الدنيا والاخرة
بس الناس قصار النظر لا ينظرون الا الى الدنيا. ولا ينظرون الا الى المال الايجابي. يعني اذا صحت هذه التسمية بفلوس سايلة يعني لا ينظر الى ما يسمى عند بعض اهل العلم بالنعمة السالبة. النعمة السالبة اللي هي مش فلوس
زي الصحة مسلا. ما انت بتقوم وتتحرك في الدنيا وتعمل كل اللي انت عايزه في صحتك خلي الصحة دي تروح. ايه اللي هيحصل؟ لو عندك ملايين سائلة هتنفقها لاجل ان تستند هذه الصحة مرة اخرى
يعني الصحة السليمة الكامنة اللي انت اللي انت ما بتدفعلهاش فلوس يوميا سلامة الاولاد. صحة الاولاد. سلامتك. صحته. دي كلها انت مش كل يوم صبح ورايح دافع فلوس عشان تسترد صحة
هو ان الوقت يكون صحيحا. فلا يسمى النعمة السالبة ممكن النعمة دي تتسيل. تبقى فلوس. الا الواحد ايه؟ فقدها الداعي الى الله سبحانه وتعالى لابد ان يكافئ في الدنيا. لازم
ومش لازم حتى يكافئ في الدنيا لازم الفلوس. انما يكافئ بنعمة الرضا وبراحة البال. وباستقامة الابناء. استقامة الزوجة محبة الناس. محبة الجيران. طيب الثناء والذكر. نحن جميعا نذكر علمائنا اكثر من ابائنا وامهاتنا. ابي مات وابوك مات
تترحم عليه كل قد ايه؟ لكن انت طالب علم. تدرس في كتاب. قال المصنف رحمه الله مصنف الكتاب رحمه الله. وقال احمد رحمه الله وقال ما لك رحمه الله وقال البخاري
الله. خلاص بقت لازمة على اللسان انك انت تترحم وتترضى على اهل العلم. دي هذه ليست مسألة هينة لا يعرفها الا الموتى. عندما يترحم اهل الارض عليهم ويكون للانسان لسان صدق في الناس يعرف هذا الميت
قدر هذا الذي فعله وبذله في الدنيا. كثير من اخواننا الذين اتوا الى هذا المسجد اتوا بقصد ان يعلموا حقيقة الدعوة وكيف يدعون الناس الى الله الدعوة الى الله عز وجل لما قلت انها وظيفة هذه مجرد تسمية اصطلاحية تسمية اصطلاحية يعني قد بعض الناس يعترضوا عليها
لكنني قصدت ان اقرب المعنى بها. اذا تعامل الداعية الى الله عز وجل بمنطق الموظف فشلت دعوته. بل لا بد ان يتعامل وهو يمضي في طريقه يتعامل بقلبه الموظف ممكن يروح يوقع في المصلحة وياخد خط سير ويروح بيته
بعض من رزقه الله عز وجل حسن الاداء. من الخطباء. آآ لما بيتجمع عليه الناس ينقل لا سيما اذا واحد من اهل الحي ولا بتاع مغتاض منه يعامل فيه تقرير
طيب البيت بتاعه جنب المسجد اول مسجد في نفس البلد فكان لا يجد كثيرا من المشقة في الذهاب الى المسجد لا يودوه ابعد نقطة. يقوم يغضب ويزعل والكلام ده. انا اقدر طبعا غضبه
وسينفق وقتا في الذهاب والاياب سيكلفه مصاريف والكلام ده لانه ذهب الى هناك عقوبة. الذين يعيشون على ثغر دعوة بقلوبهم يغتبطون بمثل هذا. يقول لك ارض البور ساشجرها. ما هو حيثما وقع نفع
ترميه في اي مكان لا يسكت يزرع. فاذا كان اهل بلدي استفادوا مني في هذا الموقع واستطعت وان اكون نواة من الشباب الجيد وابذل فيهم بذرة الدعوة الى الله عز وجل. فانا ذهبت الى ارض بور ساسجل في هذه الارض
جعلوها عقوبة وفقني الله عز وجل ان اجعلها منحة. الشيخ الالباني رحمة الله عليه قص علينا انه لما سجن آآ اصطحب معه صحيح مسلم وهو يقول هو كتابي المحبب. عشان المسلم له يعني رونق معين بالنسبة للسياق وترتيب
الاحاديث والاتيان بالالفاظ على وجهها مش زي البخاري. في خلال الثلاثة الاشهر التي اعتقل فيها لخص صحيح مسلم. وكتاب تلخيص صحيح مسلم ده ده نتيجة السجن. يقول كان الاشكال بس ان اللمبة كانت في السقف. وانت عارف سقوف السجون بتبقى
آآ مرتفع. وانت انت عارف كانكم يعني ها بتبقى مرتفعة جدا يعني بحيس ان يبقى التنفس الى حد ما كويس لانه يسيب لك كده كده كده فوق عشان تدخل لك هوا وكده. وفي نفس الوقت ما فيش حد يطمع انه يتسلق وينط بالشباك او كده. فيعني تحايل بقدر المستطاع
ان هو يجيب سلك طويل عشان ينزل اللمبة لتحت حتى يستطيع ان يقرأ في هذا الكتاب. يقول وهكذا ارادوها محنة فكانت لي منحة فنقول يعني ان اي انسان الدعوة في دمه يحبها هذا لا يظيره اين ذهب
فنحن نريد الان ان نكون كالجن. الذين قال الله عز وجل فيهم واذ صرفنا اليك نفر ومن الجن يستمعون القرآن. فلما حضروه قالوا انصتوا فلما قضي ولوا الى قومهم منذرين. قالوا يا قومنا انا سمعنا كتابا
من بعد موسى مصدقا لما بين يديه يهدي الى الحق والى طريق مستقيم. يا قومنا اجيبوا داعي الله وامنوا به. فخبر الجن دول كما في صحيح البخاري ومسلم انهم يا جماعة من جن نصيبين وكانوا رايحين كالعادة يسترقون السمع
الاخبار وهم رايحين بقى للمهمة بتاعتهم اليومية اذا بالشهب تطاردهم اه والله ده ليس كالعادة. ما الذي جرى؟ قالوا لابد ايه؟ ان يكون جرى شيء. رجعوا الى قومهم قالوا ما ارجعكم؟ قالوا حدث
كذا وكذا. قالوا حدث شيء عظيم. جوبوا مشارق الارض ومغاربها وائتونا بالخبر. ما الذي جرى هم بقى رايحين مرة اخرى كان النبي صلى الله عليه وسلم يقرأ في صلاة الفجر يصلي باصحابه ويقرأ
فاول ما وقفوا على الايات وقفوا على قراءة النبي صلى الله عليه وسلم لم يتحركوا. وقالوا انصتوا انصتوا يعني ايه تستمعوا باذن القلب. اللي هو الانصات احنا اشرنا اشارة سريعة للفرق بين السماع والانصات فيما تقدم من الدروس
انصتوا يعني القي سمعك. ها القي سمعك. القي سمعك يعني ايه؟ لما تلقي الحاجة بيبقى خلاص ايه يعني ليس لك نية انك تاخدها او القيتها. فلما يقول لك القي سمعك يعني استسلم
تكون كان مستسلم تماما. فلما حضروه قالوا انصتوا. فلما قضي ولوا الى قوم منذرين. الا دول خيرين يا اخي يستمعون الى خبر السماء. وكانوا شغالين مع الكهام. ما اصل الجن لما بيسترق السمع بيسرق الاخبار اللي لسة هتنزل
الارض كان يقول مثلا فلان سيموت اليوم في الساعة الثامنة صباحا. خلاص الامر نزل. هينزل به الملك ملك الموت عليه السلام او احد من يعاونوه الساعة تمانية بالزبط ده تكون روحه طالعة. تطلع باي وسيلة بقى وهو قاعد في بيته اتخبط في عموده ووقع عليه جدار
تحت عربية غرق في البحر. زي ما ربنا ايه سبحانه وتعالى يقدر آآ كيف سيموت. فيقوم الجني يحط ودنه بقى يسمع تسمع الاخبار فيعرف ان فلان الفلاني هيموت الساعة تمانية. هم الجن عشان يوصلوا للسما بيعملوا ايه؟ بيركبوا بعض
واحد والتاني على كتافه والتالت على كتافه وعلى كتافه على كتافه على كتافه لحد ما اخر واحد يحط ودنه على ايه؟ يسترق السمع طبعا الشهب على طول بالمرصاد لهم. الشهادة يحرق هذا وهذا وهذا وهذا. المهم هو واحد ينقل لي
اخر واحد اللي شايلهم كلهم. او اتنين تلاتة مش قادرين يقوموا واخد الايه؟ يقوم واخد الخبر. يكون بقى الشهب حلقت معزم هذا الجن ده اللي ايه ايه يفلت بالخبر. يقوم يروح للدجال ويقر هذا الخبر في اذنيه قر الدجاجة. الدجاج لما تكون عايزة تبيض وتقعد
كاكي كده وبتاع بصوت معين مش ها ده بيعمل كده الجن يعمل كده فالراجل اللي هو الكاهن يبعت يقول للجماعة دول ما فيش داعي انه يسافر النهاردة. خليه يأجل. يا عم يؤجل ازاي تزكرة الطيارة المقطوعة والحجز مؤكد ولو ما رحتش لازم اترفد يا عم اقعد
ما فيش داعي انك تروح لأ لازم اروح ولازم اعمل ولازم اخلي والله انا قلت لكم الحقيقة لان بصراحة هيعمل حادسة. وهيموت. يقول لك ده راجل مخرف ويشرفوا ويغيبوا والكلام ده. وفعلا يروح ويعمل حادسة ويموت فيها. تمام؟ المرة الجاية بقى لو قال له ما تتحركش
هيعمل ايه؟ لن يتحرك خلاص. فده كلام عائشة رضي الله عنها. لما بتقول له يا رسول الله ان الكهان يحدثوننا بشيء يكون حقا قال تلك الكلمة من الحق يخطفها الجني ثم يخلطونها بمئة كذبة. على حس الكلمة الحق دي
يكدب بقى بقية الايه يكمل بقية الصفحة كده. وانت طبعا هتنفخ في الزبادي. ها وخلاص قال لي كزا يبقى المرة الجاية مش كزا يبقى الانسان متكتف بقى ما يقدرش يروح في اي مكان الا اما يستشير الكاهن. اروح ولا ما اروحش اشتغل عليه بقى. يقول له لأ رح لأ ما تروحش والكلام ده
فالجن الذين كانوا يذهبون لهذه المهمة بمجرد ان سمعوا القرآن رجعوا دعاة الى الله سبحانه وتعالى. فلما قضي ولوا الى قومهم منذرين. وكلمة ولى دي معناها ايه؟ اسرع. يعني ما كانش ماشي كده على مهل ولا الكلام
اسرع ليه؟ لانه نبأ عظيم كبير. لو اننا صرنا بنفس حس الجن في هذا الموقف اعتقد اننا سنطبق الارض هدى باذن الله عز وجل. والفرد الواحد في يستطيع ان يكون كالشمس. انت عارف الشمس النهاردة بتطلع تضيء الكون كله. ما تجيش واحد يقول لي هو انا اطلع ايه واو واحد يقول لك
متى تصلح الكون ولا تقدر تعمل ايه ولا الكلام ده دعك من هذا كله. وكلمة ما ترك الاول للاخر شيئا من المثبطات التي ينبغي ان يطرحها والمرء خلف ظهره لا لعل الله عز وجل ان يجعل هدى البلد بك
ولا تحقرن موهبتك ولا تحتقرن نفسك ولا تقل انا كبير في السن. والعلم يحتاج الى بذل ويحتاج الى تعلم من الصغر والكلام ده كله اطرحه فان مغاليق الفهم انما تفتح باذن الله. ممكن انت تبذل اسباب ارضية ولا تفهم
الاسباب الارضية ولا تفهم شيئا. زي النصر كده لما بيتنزل على الجيوش المسلمة بدون عدة. تذكر يعني اذا اذا قيس بعدة العدو النهاردة كل مغازي المسلمين من اول بدر الى اخر غزوة كان عدد
وعتادهم اقل من المشركين بكثير. ومع ذلك ما غلبوا قط. ابدا. في غزوة مؤتة كان العدو متين الف وكان المسلمين تلت تلاف. ربنا سبحانه وتعالى في الاول فرض عليهم ان الواحد يقاتل عشرة. لم يستطيعوا. قال الان خفف الله عنكم وعلم
انا فيكم ضعف وخلى الواحد وبقى له كم؟ اتنين. فالذي يفر من اثنين ففر من الزحف. انما اللي يفر من عشرة كانت كتير عليه واحد بيقاتل عشرة على الاقل ييجي يضرب ده في واحد وراه يضربه
ده غزوة مؤتة كانت واحد لسبعين. ما فيش واحد لاتنين؟ واحد لسبعين. ومع ذلك نصر الله عز وجل المسلمين نصرا مؤزرة في هذه الغزوة. تقرأها تحس ان هزه الاساطير. لولا ان الاخبار صحيحة كان ممكن الواحد يدخله شيء من الريب يعني
ضخامة عدد المشركين مع قلة عدد المسلمين. فلم يتساوى ابدا في يوم من الايام المسلمون مع المشركين العدد ولا في العدة. وانا اقوله لكم يعني. النهاردة لو آآ جلس انسان آآ
متأمل في فيما يتعلق مثلا بمصر بلدنا. آآ الذين رجعوا الى الله سبحانه وتعالى من خلق الله اللي هم بالملايين. لما تيجي تشوف الذين كانوا يدعون الى الله عز وجل
بالمصطلح اللي انا بقوله على دراعهم يعني لا تظاهرهم دولة ولا تعطيهم مرتبات ولا اي شيء منه لنفسه كده. حتى انتم كلكم لما تروحوا تدعوا الى الله عز وجل بتطلع وتركب على حسابك وتقطع المسافات الطويلة والكلام ده
بدون ما في اي انسان يحركك ولا يقول لك خد. طب انت لو نظرت الى هذه السلة وهي كثيرة الحمد لله. آآ لما نشوف بحساب بحساب المكسب اللي احنا شايفينه يعني. هم ولا خطباء الاوقاف
طبعا لا يفهم احد من كلامي ان خطايا الاوقاف ليس لهم دور. لا. هناك منهم اناس افاضل اناس مجيدون واناس محبون واخد بالك؟ زي برضو ما في الجماعة بتوعنا برضو ناس برضو بيهمبركو وناس بيلعبو وناس اا بيبلطجو عادي ده موجود وده موجود ها
حد يتصور ان انا يعني باحط من قدر احد يعني. آآ الناتج بتاع الناس اللي اشتغلوا وحدهم ولا بتاع الذين يعملون تبع الوزارة؟ طبعا اي واحد من غير ما يفكر يعرف ان الناتج الذي آآ تحصل منه
ان الذين انطلقوا آآ الى الدعوة الى الله عز وجل محبة لهذا الدين اعظم بكثير جدا من آآ الطرف الاخر. فانا اريد فنقول لا نريد ان نكون موظفين ونحن ندعو الى الله عز وجل. الدعوة الى الله سبحانه وتعالى لها ثلاثة اركان. لابد ان تكون
واعيا تماما بكل ركن. ونجاح دعوتك مرهون بقدر معرفتك بكل ركن. وطبعا الموضوع طويل جدا وكل ركن يحتاج الى عدة محاضرات. وانا اعلم ان الوقت يعني اقترض وضاق علينا واكثروا من اخواننا يريدون الخطوط العريضة. فانا
ان شاء الله لن اسهم كثيرا في ضرب الامثلة لكن ساضع الخطوط العريضة امام اخواننا من الدعاة. الشباب يعني. عشان مش حد بتمعلب على حد يعني ولا ولا اكلم طبقاتي ولا حاجة. آآ الدعوة الى الله ثلاثة اركان كما قلنا. الركن الاول
اولا الدعوة نفسها. الى ما تدعو؟ الى اي منهج تدعو؟ ده الركن الاول الركن الثاني الداعية. الذي سيبلغ هذه الدعوة. الركن الثالث المدعو الذي سيتلقى هذه الدعوة. ادي الاركان الثلاثة. الدعوة نفسها ده لب الموضوع كله
هذا لب الموضوع كله. آآ كما سمعتم ان النبي عليه الصلاة والسلام قال وتفترق امتي على ثلاث وسبعين فرضا كل فرقة من هذه الفرق لها اصول. ولها فروع. الخلاف الاصلي
بين هذه الفرق ليس في جزئيات الفقه مثلا. انما هي في مسائل الايمان والتوحيد. يعني ادي عصب الاسلام مش اختلفوا في المسح على الخفين ولا في مسح الرأس ولا الكلام ده؟ لا
انما اختلفوا مثلا في صفات الله عز وجل. فيا جماعة كلهم يتفقون على التنزيه كلهم حتى المبتدعة يقول انا ان في الصفة انزه ربي. ان يكون كالخلق. فيدعوه هذا الى تعطيل الصفة
واحد يقول العقل قبل النقل. لانه لا يفهم النقل الا بعقل صحيح. خلاص طب الكلام ده ما هو في الحقيقة مضاد لما جاء به الرسول عليه الصلاة والسلام. وما علمناه الصحابة رضي الله عنهم. فيبتدي
يزبط اصول لنفسه حتى يقاوم اصول اهل السنة والجماعة اللي هم يمثلهم القرون الثلاثة الصحابة ومن بعدهم. فيبتدي يقول لك ايه؟ آآ نقول مسلا خبر لواحد لا يؤخذ به عقيدة. ويبتدي يجيب من الاحاديث اشياء تعضد هذا
يقول لك مسلا عمر بن الخطاب لما كان مشغولا ودخل ابو موسى الاشعري مش داخل يعني وقف ووقف على الباب فدق الباب والحديث في الصحيحين على عمر بن الخطاب كان مشغولا المهم تلات مرات وانصرف موسى الاشعري آآ عمر بن الخطاب عرف صوته فقال بعد ما انتهى من مشاغله قال عبدالله ابن قيس
من باب؟ قالوا نعم. قال اتوني به. فجيء به قال ما الذي جعلك تنصرف؟ قال لخبر يعني سمعناه عن النبي صلى الله عليه وسلم الاستعداد عليكم ثلاثة فلم يؤذن له فليرجع. قال لا تأتيني بمن يشهد معك او لاوجعنك
قال له هات واحد كمان معك يبقى ده يدل على ان خبر الواحد ما ينفعش لوحده لازم لابد ان يعظم بواحد زيه ولا يعضد بقرينة مش كلام شكله جميل وشكله حلو. ها
فيجيب القصص اللي زي دي الاحاديس اللي التي تشبه هذا. ومع ان في الاخر اخر الكلام يرد على هذا ان عمر بن الخطاب لما طبعا قال هذا لابي موسى ولما قال لاوجعنك يبقى هيضربه. فلذهب ابو موسى منتقع اللون يبحث فيه الحلق
وشوف الصحابة والكلام ده من يشهد معه وهل هناك احد سمع هذا الخبر؟ معه. فلما ذهب الى جماعة من الانصار وقال لهم الحكاية استغربوا جدا تفوت سنة الاستئذان على عمر. فقالوا والله لا يقوم معك الا اصغرنا. فقام ابو سعيد الخضري وكان اصغرهم انذاك
وذهب فشهد مع ابي موسى الاشعري ان النبي صلى الله عليه وسلم قال ذلك. قام عمر بن الخطاب علق وعقب وقال ايه؟ قال لابي موسى اما انا لم نتهم ولكن الحديث عن رسول الله شديد. وهذا كان مذهبا لعمر. كان مذهبا لعمر خاص
عمر بن الخطاب رأي رآه. خلاص؟ فلما يقول له اما اني لم اتهمك ده واضح واضح وهذا يتمشى مع مذهب عمر. يقوم يجيب الحاجات اللي زي دي عشان يضرب بها الادلة الكثيرة. فكل واحد من اهل البدع جعل له اصولا
طب انا بقى علشان ما يتلخبطش ما تتلخبطش المناهج على بعضها. اعمل ايه؟ قبل ان ادعو الناس الى الله لابد ان قلنا هذا المنهج معتقد بالنسبة لي. مش تروح تقرا كلمتين وتطلع تقول
لا وطبعا ده مش معناه ان الاخوانا اللي هم تجاوزوا هذه المرحلة وبقى لهم سنوات بيدعوا الى الله عز وجل في الوعظ والكلام ده ان يتوقفوا. لكن انا اقول هذا لهم واقول لمن يتمنى ان ينال اشرف الوظائف الا وهي هذه الوظيفة الكبيرة. يبقى الاول خالص تدرس
ابتداء في الاعتقاد. ما تروحش لاي مذهب مبتدع. ليه؟ لان لهم شبهات خطافة تخطف القلب. ما تضمنش انك تدخل على اي منهج يعجبك الموضوع تقعد تبلط في الخط وتدافع عن هذا المذهب المبتدع. لا الاول تدرس كتب
فقد اهل السنة والجماعة التي تتدين بها لربك سبحانه وتعالى. وتتمنى ان تنجو يوم القيامة شاغلك الشاغل خرجت كتاب آآ درسته يبقى كتاب كمان وكتاب تالت ورابع. وعليك بالمصادر الاصلية. في الاعتقاد. كتب
الاولى التي يغترف منها كل من جاء من المتأخرين. فممكن لا لا لا اقول لك اذهب الى ابتداء لكن انت في الاول تحتاج الى كتب مختصرة الى حد ما. يعني كما يقال غذاء الكبار سم الصغار
ولد بيرضع وبتدي له حتة لحمة يموت. ليه؟ لانه معدته لا تهضم هذا. فيبقى انت لما تكون لسه صغير وتاخد كتب من الكتب الكبيرة البحر بقى اللي الناس بتغرف منها ممكن تغرق. فهناخد بقى ايه بعض الكتب المختصرة في مسائل الاعتقاد. ونترقى شيئا فشيئا بس لابد
ان تعلم انك آآ ان مردودك في النهاية الى كتب الكتب المصادر الاصلية. اللي بيغرف منها العلماء الكبار زي الشيخ الاسلام ابن تيمية وكل من جاء بعده. كتب الكتب الاصلية زي مسلا كتاب الايمان لابن مندا والتوحيد لابن مندا ايضا. وكتاب التوحيد لابن خزيمة
وكتاب السنة لعبدالله بن احمد بن حنبل وكتاب الشريعة الاجري كتاب آآ الابانة لابن بطة ومن اجود الكتب وهي متأخرة عن هؤلاء كتاب الله ذكائي. اللي هو شرحه اعتقاده اه او شرح اصول اعتقاد اهل السنة والجماعة. كتاب رائع جدا
بطريقة جميلة. وانت لو حذفت الاساليب واختصرت هذا الكتاب لنفسك. ربما لا تحتاج الى اي كتاب من كتب متأخرة الا اذا احببت ان ايه ان تعرف تفصيل المسألة. ده بيديك الاعتقاد الصحيح. ويعطيك اسماء
من اعتقدوا هذا الاعتقاد قبلك. بيجيب اسماء الصحابة والتابعين والائمة المتبوعين بالاساليب برضو. واحيانا ممكن يحدف الاسناد ويقول له هذا قول فلان وقول وبلال والكلام ده. يبقى انت هتعرف في الاخر ان ده اعتقاد مين من الناس؟ يعني مسلا لو انا جيت قلت لك من اعتقادي
والجماعة ان الايمان يزيد وينقص. سم لي من قال بهذا الكلام قبلك. هتقف لايز. ما تعرفش ولا اسم. ليه ما هو انت لم تدرس الا من كتب المتأخرين. الذين يجعلون العنوان ويبتدي ينافحون عنهم. ويردون على
المخالفين لأ انا احتاج الاول ان اكون معتقدا ابتداء وبعدين بعد ما احصل العلم آآ اعلم الناس. يبقى اشحن الاول وبعدين افرغ للناس. فتلاتة وسبعين فرقة اتنين وسبعين منهم كما قلت فرق مبتدعة ولها اصول ولها ضوابط في الفهم والفكر والتشغيب على اهل السنة والجماعة. كل
الفرق دي ما بينها مشاكل. لكن كلهم اتفقوا على اهل السنة والجماعة. يعني تلاقي المعتزلة مع الاشعرية كلمة مع الجبرية يطقشوا في بعض مسلا. لكن كلهم في الاخر واقفين لمين؟ لاهل السنة والجماعة. المذهب الحرفي. يبقى قبل ان تدعو الناس لابد ان تتحقق بحقيقة الدعوة
قرآنا وسنة. وده طبعا هيدخلك في دراسة الاصول. ولابد هتدرس اصول العربية وتدرس اصول الفقه. وتدرس اصول الحديث التلاتة دول مش لن نطالب باكثر من هذا. اصول العربية النحو واتدخل معهم البيان والكلام ده. ده يحتاج الى كلمة انك انت ترجع تاني تجيب كتاب قواعد النحو الاساسية
اللي كنا زمان بناخده في سانوي بيدونا اخر ككتاب يجمع كل المنهج. او اي كتاب بسيط سهل من كتب النحو او استاذ لغة عربية او كده تروح له خليه يدرس لك النحو. والنحو ممتع وجميل. ممتع زي الاصول. لما تدرس
الوصول تشعر انك ابصرت بعد العمى. لان المرء اذا درس المسائل الجزئية لا يستطيع ان يثبت على قدم الحق ما لم ينافع عنها بالاصول. خليك مثلا تقول في اي مسألة من مسائل الفقه
او حرام. او مكروه. انت حفزت كده من كتب الفقه؟ اللي هي المنشأة التي تشتغل بالجزئيات الفقه العملي يعني. ممكن انا كراجل دارس في صورة وقفل حرام ليه؟ فين الصارف؟ وفين اللي مش عارف ايه
كل ما تقول لي حاجة اوقفك. اقول لك مباح ليه؟ طب مستحب ليه؟ طب فلان بيقول وانت بتقول مستحب. ايه الصارف وايه الدليل على كزا وكزا وكزا ممكن يقف مش عارف. ها؟ يبقى اذا درست
الاصول هي التي آآ تجعلك ثابتا. عندنا ظاهرة آآ حاجة عايزين ينشئوها الان يسمونها بالصوفية العلمية. الصوفية في كثير من بلاد المسلمين انهزمت هزيمة امام هذا التيار الجارف من الشباب المتسنن المتعلم
درسوا اصول فقه ودرسوا اصول حديث والكلام ده على الاقل متنورين حتى لو هم مش متخصصين. متنورين اصبحوا فاهمين. الصوفية كانت طول عمرها فتة ورقص وطبل وزمر وموارد والكلام ده. طلع جماعة الان نبغوه وقال لك لأ لن يوقف هذا المد السلفي المبارك
الا ان نجادلهم باصولهم. اللي هم اتعلموهم. ندرس اصول حديس زيهم وندرس اصول فقه تماما وقدر الوصول للعربية ونتمكن ونبقى افضل منهم كمان. والصوفية لا يستطيعون الحياة بدون الاحاديث الضعيفة والموضوعة. ما يقدرش يعيش الا اما يكون في احاديس ضعيفة الموضوع. ولزلك تجد اغلب المتأخرين
متساهلين في التصحيح الطبيعي. كان كثير منهم ينتمي الى الصوفية. والحديس ده جميل وحلو وانا عايزه لانه هيفك لي اشكال. فيبتدي يدوحر بقى. يبقى الراوي مثلا حتى وصل الامر بالسيوطي مثلا رحمه الله
ابن الجوزي يذكر حديثا في الموضوعات. ويقول فلان الفلاني متروك الحديث يوم الصيت يقول ايه روى له ابن ماجة. الله! طب وايه يعني رواه ابن ماجة؟ هو ابن ماجة يعني سالم من الاحاديث الموضوعة ده فيه اكتر من اربعين
خمسين حديثا مكذوبا او باطلا وعشرات المئات او المئات التي قد تصل الى نحو الف وآآ خمسمية تدخل على الفين. حديس ضايع ها؟ فابن ماجة يعني لم يكن له شرط عشان تقول لي روى له ابن ماجة كانك بتقول لي روى له البخاري يعني. حتى لو روى له البخاري
الراوي المتكلم فيه اللي العلماء اتكلموا فيه. اذا روى له البخاري ليس معناه ان كل رواياته خارج البخاري اخذ بها انما انتقى البخاري من رواياته ما لم يغلط فيه يبقى انا ما اقدرش الراجل المتكلم فيه جوة البخاري اسوي بين روايته داخل البخاري وروايته خارج البخاري. لان البخاري هذا امام خريج ماهر فاشل
فيعرف ان الراوي غلط في ده ويرى انه لم يخطئ في هذا الذي تبين له كامام كبير انه لم يخطئ فيه ياخده يحطه في الايه؟ في الصحيح. زي ما بنقول كصاحب ايمان. واحد مسلا
فكهاني يمسك البرتقانة كده يحسس عليها يعرف انها مضروبة من جوة. بس القشر بتاعها ايه عشرة على عشرة. خلاص؟ لو هو بيحبك يعني والكلام ده يبتدي ايه؟ يبتدي بقى ياخد كل آآ ثمرة ويحسس عليها كده ويديك الكويس والجيد
وبعدين يبيع اللي هو عايزه. تيجي تقول له البرتقان بايز يقول لك انا دخلت جواه ولا يعلم الغيب ها ما هي ثمرة حلوة ولا معفنة ولا معفنة ولا القشر اللي مش عارف ضربه ايه ولا الكلام ده. فده زيه زي اي واحد ماهر صاحب الصنعة
فمش معنى ان انا لقيت آآ ثمرة آآ كويسة او اتنين او تلاتة يعني بقيت القفز كويس. فاقوم اقول البرتقانة دي اختي دي هذه تصلح للاك وهذه تصلح للاك. لا يا حبيبي دي تصلح للاكل ودي ترميها للفراخ. ما تنفعش انك تاكلها. البخاري عمل كده
جاب الايه الاحاديث الراوي بيهن في الاحاديث قال لك انا عارف الذي غلط فيه هو الذي لم يغلط فيه. طب عرف ازاي؟ مقاييس كتيرة بقى الاصول هي اللي تعلمها لك بقى تدرس علم الحديث تعرف القصة. فالبخاري يقوم ينتقي فانا لا استطيع ان اسوي بين روايتين لراوي المتكلم فيه. جوة البخاري
وبين رواية اخرى خارج البخاري. فحتى لو قال لي روى له البخاري انا مش هسلكها برضو من لا تسلف سفيان بن عيينة ومالك والجماعة النجوم دول ما لهم احاديس شاذة كثيرة للعلماء البخاري ومسلم نفسهم ما رضوش يخرجوها في الصحيح
والعلماء تكلموا فيها بالشذوذ والكلام ده. وده سفيان ومالك ومعمر وابن كده يعني. فالجماعة الصوفية بقى لا يستطيعون الحياة ولا ممارسة هذا الدين الا بالاحاديث الضعيفة والموضوعة. فيقول لك الجماعة دول شغالين بقى تضاريف ومش عارفين نقف لهم. طب نقف لهم ازاي؟ قال لك ندرس الاصول. الحديس. اول ما يقول لي ضعيف اقول له ضعيف ليه ان شاء الله
ونقعد موضوعها اربعة بعض يكون الزبون مات او هرب ها وخلينا احنا نطحن في بعض. على الاقل عطلنا مسيرته. بدل ما كان يقول لك هذا ضعيف كانوا بياخدوا كلامه مسلما
يعني انا دلوقتي مسلا مشهور ان انا بشتغل بالحديد. لما بقول الحديث ده صحيح ولا ضعيف؟ انت بتثق في كلامي بتاخده ايه؟ كلاما مسلما. ممكن واحد لسانه يكون احسن من لساني ويعرض الحجة افضل مني ويقول بالعكس ده هذا في اعلى درجات الصحيح. بقى انا منزله في القعر وانت حطته لي على القمة
طيب اختلفنا احنا الاتنين. والتاني ممكن يكون مشهود له بالحديث ايضا برضو هيطلع اللي يشهد له يقول لك هذا ماهر من الحديث. بقينا احنا الاتنين ايه؟ مهرا في الحديث. طب الزبون يعمل ايه؟ هيروح
يستفتيني هييجي يستفتينا اهو يقول لي والله ازا اختلف عالم ان في تصحيح في تصحيح حديث او تضعيف ماذا افعل؟ اقول له يا بني اي اجتهد في ان تقلد الافضل عندك
طب ده ممكن يكون عنده نزعة صوفية. هيروح لمين بقى؟ اه ما انا وبعدين ده انا اللي اديته كمان الرخصة. انا اللي باقول له اجتهد في ان تقلد افضل عندك والادين والاعلم. يبقى انا كمان فرطت في الزبون بتاعي بالنزام ده ولا لأ؟ اه
خليته هو اللي يختار. فهو قال لك دلوقتي احنا الصوفية دول انهزموا امام هذا المد العلمي المبارك والكلام ده عايزين نؤسس والكلام ده كائن الان هذا كائن الان على قدم وساق تبنى له مدارس وتبنى له معاهد
ها عشان بس اعرفك الخطر القادم القادم خطر علمي. ناس مبتدعة تعلموا العلم. وانا قلت قبل ذلك في اكثر من مرة واعيد لان هو جاء موعد الاحتجاج به ابو القاسم البغاوي رحمه الله احد مشايخ الدارقطني هو امام ثقة كبير جده احمد بن منيع احمد
احد مشايخ البخاري وغيره. احد مشايخ هذه الطبقة يعني. آآ وهو من الائمة الكبار الثقات. ويقال عن ابن ابي القسم الببغو ده ابن بنت منيع. ساعات كده بعض الشباب المشتغل يقول لك ايه لما يلاقي دارقطني يقول حدثنا ابن بنت مانيعه وقال لك اؤمين
ما يعرفوش لهو او القاسم البغوي عبدالله بن عبدالعزيز. ده كان تلميذا للامام احمد. واراد ان يذهب الى شيخ ما فاحب ان يأخذ وصاة من الامام احمد. ورقة كده يقول له قادم لك فلان الفلاني اهتم به وخلي بالك منه كلام كده
ذهب ابو القاسم ابو الى الامام احمد وقال اني اريد ان اذهب الى فلان فاكتب لي اليه. فالامام احمد كتب اليه ورقة كتب له ورقة آآ قادم لك رجل يكتب الحديث. يكتب الحديث. فقال
ابو القاسم يا ابا عبدالله هلا قلت له قادم اليك رجل صاحب حديث عايز يغير يكتب الحديث يخليها ايه؟ صاحب حديث. فقال له الامام احمد صاحب الحديث عندنا من يعمل بالحديث
يبين ان هؤلاء المبتدعة هل يعملون بالحديث لأ انما يكتبون الحديث يشتغلون بالحديد بقت صنعة زي اي واحد بيصنع نجار يعمل مكتب يعمل منبر. حداد يعمل حداد مسلح يعمل عمود. هيعمل سقف
بقت صنعة في بعض علماء اصول الفقه كتابه زي زي قبة الفلك كده. ما فيش اصولي ما يعديش عليه. لازم يمر عليه. وكان لا يصلي ممكن تستغربوا جدا منها يعني. كان لا يصلي. والذهبي ترجم له في الميزان. وعرفوا ازاي انه لا يصلي
قيل انه لا يصلي حب ويختبر ويصلي ولا لأ. خلوه نايم حبره ايه. وداهنين رجله من تحت. بطن رجله. وجم تلات تيام لقوا الحبر كما هو. طب ده لو بيغسل رجله؟ على الاقل يعني هيغسل رجله في الوضوء. من بعد تلات تيام شف كم فرض وكم
سنة وكم قيام ليل وكم مش عارف ايه والكلام ده ده رجله وهتبقى زي المراية. ها بطن رجله هيبقى ايه ابيض وزي الفل. لا لاقوه زي ما هو قال لك كان لا يصلي
مش عارف ايه الكلام ده. وفيه واحد من كان من اعلى الناس اسنادا والدنيا كلها بتتهافت عليه تهافت الفراش على النار. وكان لا يصلي. فانا عايز اقول لك ده اه اشتغل
الاجزاء الحديثية والاسانيد العالية ولم يتدين بالحديث. فاهل البدع لا يتدينون بالحديث. لو تدينوا به لاقامهم الله عز وجل على قدم السنة وانهم ينافحون عنها لكن الاشكال انه خد صنعة وبيوقف
مسيرتك يبقى القصة القادمة اللي هتحصل في مصر على الاقل يعني في في في في منظوري وفي المعلومات اللي عندي والكلام ان في صوفية علمية ستكون في مصر. تقف ضد القصة دي. فمهما حفظت من كتب الفروع لا
استطيع ابدا ان تثبت فرعا الا اذا كنت عالما على اي اصل اصلت. يبقى لابد من دراسة ايه؟ الاصول دراسة جادة وواعية. ما تلعبش ما فيش حاجة اسمها تروح تاخد درس عند شيخ. ويبقى اسمك خدت الدرس وتروح تنام
ده الشيخ انما يفتح لك الباب. ما فيش شيخ يخلي طالب علم عالما ابدا المعلومات اللي بياخدها من الشيء لا تجعله عالما. حتى يبذل حشاشة نفسه في مراجعة ما يقوله العالم. لان العالم بيدي عناوين. لكنه
يختصر لك العمر بدل ما القضية دي تبذل فيها مثلا آآ عدة اشهر ينقصها لك في ربع ساعة. يعرفك المغاليق بيقول لك امشي من السكة دي ولا جنيه. دي معقدة. ما تمشيش فيها. لكن امشي في هذا الطريق. تمشي في هذا الطريق تلاقي الدنيا اتفتحت لك. لو انت اجتهدت بنفسك ممكن تلاقي نفسك
الدنيا خلاص ما انتاش عارف لا تتقدم ولا تتأخر والكلام ده. فالشيخ ضروري جدا بالنسبة للدكتور طارق. لكنه يفتح الباب له والطالب على قد قوة قدمه في السعي وفي المشي. يبقى ازا اول حاجة هدرسها الاصول التلاتة اللي احنا بنقولهم دول عايزين الاصول العربية اصول الفقه
واصول الحديث. طبعا ده وانت بتدرس برضه كتب الفروع. يعني مش هتعطل كتب الفروع علشان تدرس اصول لكن انت ايه لابد انك انت تدرس هذا مع ذلك. وتكون جادا جدا جدا والعلم الشاق كن جدا. ها؟ لا يستطاع العلم براحة الجسد. كما رواه مسلم في
والعلم لا يعطيك بعضه حتى تعطيه كلا. ها خلي بالك من هذا الكلام. العلم لا يعطيك بعضه حتى تعطيه كلك فيا اخوانا اللي جايين عشان نقول لك نريد ان ندعو الى الله والقرى بتاعتنا المدن ليس فيها دعاء الى الله وليس فيها احد يدعو الى السنة ومش عارف ايه الكلام ده
انا باقول لك اهو. تواصل الليل بالنهار. وترضى بالقليل في مرحلة الطلب. انت شاب تريد ان تتزوج؟ اه وتريد انت تجيب مسكن وعايز شغل عشان مش عارف تعمل ايه والكلام ده ما هو حاجة من اتنين. يا اما تشتغل ليل نهار عشان تقدر تتزوج وتجيب شقة والكلام ده. يا اما ترضى بالقليل الحمد لله
بتاكل وتشرب وتسكت كلب الجوع وتنخرط في التعلم. ما لهاش حل. يا ريت كان لها حل. كنا قدرنا نوزن ما بين المسألة. لكن انت مضطر الى هذا. والمضطر يركب سنة الرماح. وبقدر ما يكون في قلبك من القناعة بهذا الطريق وشرف هذه الوظيفة انت هتتصرف من خلال هذا
في الكلام فبنقول بقى اذا الدعوة نفسها لابد ان تتحقق بها ابتداء ودي مرحلة التلمذة مرحلة التلمذة هي اصعب المراحل جميعا. التي يسميها بعض العلماء علماء السلوك مرحلة الخمول. الخمول
انك انت غير معروف. خامل الذكر. لا احد يعرفه. ودي من اجل نعم الله عز وجل على العالم لازم الخمور البذرة لما انت بتبزرها في الارض. وتقعد تراقبها ايه اللي بيحصل لها
تبص لها طلعت في الاخر بورقة. او ورقتين كده. طب مرحلة الجذر مش سبقت مرحلة نبات الورق الجذر ده مش زل في الخفاء كده تحت عمال يضرب باذن الله كده في الارض لحد
ثبت وبعدين قام طالع الفرع فوق اهي مرحلة الخمل دي مرحلة بناء الجذر. بناء الشخصية العلمية بالنسبة لك زي اي برج انت بتبنيه. اي برج انت بتبنيه. عشان عايز تطلع مائة دور. مش لازم كل
بتطلع تنزل لازم تبيع الاساس. خلاص؟ الاساس ده معروف كل دور عشرة سنتي خرسانة. مسلا يعني انا كلامك خبط في الهندسة يعني. لكن حفترض كده. كل دول يبقى عشرة سنتي خرسانة. مائة دور يبقى شف حيبقى اعمل كم متر
في الارض متين دور يبقى هنزل كم متر في الارض؟ بيجيبوا قد ايه على ما مرحلة القاع دي تنتهي مدة طويلة وتقول له يا عمي خيش كده وبتاع والكلام ده ويبقى ايه يعمل لك لافتة احنا بنعمل للبرج الفلاني والعلاني. فيه حد بيقف يتفرج
من الناس يقول اما اشوفهم بيرموا الخرسانة ازاي؟ مسلا ما فيش حد بيقف ابدا. فمرحلة الجذر لا ينتبه لك احد مطلقا يبتدي يطلع بالعضم بتاع العمارة البرج يطلع بالعضم حد بيبص اه بعض الناس
ها الاول خالص ما فيش حد يبص. اللي ما يلزموش ما يلزموش الاساس. بدأ يطلع العمدان والمش عارف ايه فبعض الناس يشوف يشوف العمارة وبتقول ايه ومش عارف ايه وضخم قد ايه والكلام ده. فقليل من الناس هو الذي ينظر. قفلنا طوب. برضه ايه
قليل من الناس هينضم الي. خلاص خلصنا البرج شطبنا الواجهة. ها وبقت الوجهة جميلة وشيء رخام وشيء مش عارف ايه والكلام ده الناس يقفوا على الباب يقول لك ايه الشقة بكام؟ يدخل البتاعة خلاص عملنا الشقة وديكور وبتاع والكلام ده اه
ايه الجمال ده كله ومش عارف ايه وريسبشن واتنين مستوى ومش عارف ايه وحاجات من هزا القبيل. بكام الشقة دي؟ يقول لك الشقة دي بكزا. يقول لك والله يستاهل مين المهندس اللي عمل الحدوتة دي ومش عارف ايه والكلام ده؟ ها؟ يبتدي بقى ايه؟ ياخد البرج شهرته بعد ما يتشطب. خد كم
لحد ما تشطب طيب حد آآ ممكن يبص بعد ما اتشطبت العمارة والكلام ده يبص لعمود من الاعمدة لأ امتى يجيبوا المهندس بتاع القواعد يوم ما العمود؟ يتشرخ يوم ما العمارة هتقع هاتوه بقى
لكن لا احد يسأل مين اللي طلع البرج ده؟ وخلاه طويل كده ومش عارف ايه لكن يقول لك مين اللي عمل الديكور ده فطالب العلم زي البرج بالزبط. يظل في مرحلة القبول عمال يعدي. يعبي. وزلك تلاقيه بيزهق. درس كتابه اتنين وخلاص وهيمل. عايز
عايز يطلع يدعو بقى لان الدعوة الى الله عز وجل برضه شيقة حلوة لما انا اقعد اتكلم فيكم ما فيش حد عارف ينطق معي ولا كلمة جميلة برضو. ها؟ واقول زي ما انا عايز. ها ما فيش حد هيقول لي انت غلطان
مش عارف يقول الكلام دوت وبعض الناس يستحي يرد علي وبتاع متعة. اهي متعة برضو لان وجدت الثمرة. زي الراجل الفلاح لما بيتعب العفش ومش عارف يعمل ايه والكلام دوت ويتعهد لحد ما الرز ولا الفول ولا البتاع يكبر يبتدي يجيبه ويبتدي امتى
يسعد الرجل ده يوم ما يعبي المحصول في شولة وييجي التجار واقفين بقى يقول لي الطن بكزا. هنا ينسى كل مراحل تعبه وهو عمال يفلح في الارض فطالب العلم اصعب مرحلة عليه المرحلة الاولى دي. ان هو عمال يخزن يخزن يخزن يخزن ولا مردود. خلاص؟ لكن اذا
اذا صبر وآآ استعان بالله سبحانه وتعالى ثم لقراءة بقى حياة الصحابة حياة العلماء الذين كانوا يطلبون العلم. كيف كانوا يفعلون؟ لا يدي له نوع من الحماس والنشاط حتى يواصل الخروج من هذه الشرنقة. اللي هي مرحلة الايه؟ مرحلة الخضوع. وللكلام بقية ان شاء الله سبحانه وتعالى
النهاردة اه بازن الله عز وجل يوم المهرجان الكبير. يعني عندنا ان شاء الله حوالي اربع محاضرات. اليوم بسم الله الكريم بعد كل ركعتين بنتكلم شوية كده بحيس ان احنا نأخذ الليلة صلاة وذكرى او صلاة وتعلما
الله سبحانه وتعالى واسأل الله ان يوفقنا. اقول قولي هذا واستغفر الله العظيم لي ولكم